**ZAPISNIK**

**12. sjednice** **vijeća** **M.O. Istok-Dugiš**,

održane 23. ožujka 2017. u prostorijama GSC Makarska,

Početak sjednice u 18.30 sati.

**Nazočni članovi vijeća:**

1. Nikša Gojak, predsjednik,
2. Radojka Divić, član,
3. Jure Rakušić, član,

**Odsutni članovi vijeća:**

1. Žarko Klapirić, član,
2. Josip Paunović, član, opravdao izostanak.

Predsjednik M.O. Istok-Dugiš nakon što je ustvrdio kakao je nazočno ukupno 3 (tri) od 5 (pet) vijećnika M.O. Istok-Dugiš i konstatirao kako je održavanje sjednice pravovaljano predložio je sljedeći:

**Dnevni red**

1. Usvajanje zapisnika sa 11 sjednice vijeća M.O. Istok-Dugiš održane 28. rujna 2016. godine;
2. Rasprava o tekućoj problematici na području M.O. Istok-Dugiš;

*Ovako predloženi dnevni red je usvojen jednoglasno sa 3 (tri) glasa ZA.*

1. **Usvajanje zapisnika sa 11 sjednice vijeća M.O. Istok-Dugiš održane 28. rujna 2016. godine;**

*Zapisnik sa 11. sjednice vijeća M.O. Istok-Dugiš održane 28. rujna 2016. godine je usvojen jednoglasno sa 3 (tri) glasa ZA.*

1. **Rasprava o tekućoj problematici na području M.O. Istok-Dugiš;**

Uvodno izlaganje je dao predsjednik Vijeća M.O. Istok-Dugiš Nikša Gojak. Svi nazočni članovi Vijeća M.O. Istok-Dugiš su sudjelovali u raspravi i nakon zaključenja rasprave donijeli određene zaključke odnosno zahtjeve prema gradskoj upravi.

Članovi Vijeća M.O. Istok-Dugiš su donijeli sljedeće zaključke:

-Potrebno je sanirati ulegnuće na parkiralištu između „Žuljevih zgrada“, na adresi Stjepana Ivičevića 46;

-Potrebno je urediti i redovno održavati ovo malo zelenih površina koje se nalaze na području M.O jer se trenutno po tom pitanju osim ako stanari nešto ne urede ne radi ništa. Prijedlog je da se posadi nešto cvijeća na prostorima gdje je to moguće a trava redovito kosi i održava ili u suprotnom iskopa;

-Potrebno je urediti pješački prolaz od Ulice Stjepana Ivičevića prema srednjoj školi, odnosno đunglu uz ogradu prema „rupi“ hitno razrijediti i počistiti i potom redovno održavati jer ovako ostavlja jako ružnu sliku a radi se o glavnoj pješačkoj komunikaciji prema centru grada;

-Potrebno je što prije izmjestiti stupove javne rasvjete zarasle u krošnje stabala u Zrinsko-Frankopanskoj ulici uz zgrade Botterijevog prolaza (potrebno je dogovoriti sa stanarima i tvrtkom Elektro Makarska najbolju varijantu i lokaciju);

-Betonski prolaz između zgrada u Ulici Botterijev prolaz kao i asfalt od stepenica prema Breljanskoj ulici u jako lošem stanju pa bi bila potrebna što hitnija sanacija. Napomena je kako bi prije eventualnog asfaltiranja bilo potrebno srediti problem vezan za oborinske vode na navedenom području o čemu je Vijeće M.O. Istok-Dugiš govorilo više puta do sada.

-Potrebno je popraviti rešetke za prikupljanje oborinskih voda u Baškovoškoj ulici, do sada je to više puta sanirano kratkotrajno, pa je zahtjev da se to cjelovito i kvalitetno napravi i Vijeće M.O. Istok-Dugiš traži da se sanira za trajno.

-Uočeno je kako ispred ulaza u groblje u Ulici oca Petra Perice na sredini kolnika kod šahte postoji veliko ulegnuće u asfaltu i potrebna je hitna sanacija istog.

-Uočeno je kako se zbog nesavjesnosti građana uz kontenjere za smeće, unatoč postavljenim tablama upozorenja i zabrane, stalno odlaže krupni otpad. Vijećnike M.O. Istok-Dugiš zanima da li postoji mogućnost postavljanja kamera kako bi se na osnovu snimaka kaznama ako nije moguće drukčije riješila ovakva nesavjesnih građana.

*Ovako u raspravi utvrđeni zaključci odnosno zahtjevi prema gradskoj upravi su usvojeni jednoglasno s 3 (tri) glasa ZA.*

Sjednica je završila u 19.20 sati.

Sjednicu i zapisnik vodio:

Nikša Gojak.

**Predsjednik Vijeća**

**M.O. ISTOK-DUGIŠ**

Nikša Gojak